
	Desnik podpisnik

· Gradivo 1:  predlog odloka z obrazložitvijo




Predlog

Mestni svet
Trg Edvarda Kardelja 1, 5000 Nova Gorica


Na podlagi tretjega odstavka 16. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb, 37/24 – ZMat – B in 10/26) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne                       sprejel      


O D L O K

o spremembah Odloka
o sofinanciranju programov in področij letnega programa športa
v Mestni občini Nova Gorica

1. člen

V Odloku o sofinanciranju programov in področij letnega programa športa v Mestni občini Nova Gorica (Uradni list RS, št. 64/17, 70/18, 113/23 in 101/24; v nadaljevanju: odlok), se v 6. členu 11. alineja spremeni tako, da se glasi:

» - imajo na dan objave javnega razpisa poravnane vse obveznosti do mestne občine, Javnega zavoda za šport Nova Gorica ter drugih javnih zavodov, katerih so/ustanoviteljica je mestna občina, in ki so nastale na podlagi izvajanja športne dejavnosti;«.

2. člen

V 22. členu se drugi odstavek črta. 

3. člen

V poglavju Merila za vrednotenje in izbor programov športa se preglednica 0.1 spremeni tako, da se glasi:

»Preglednica 0.1
	Strokovni kader
	Usposobljenost 
1. stopnje
	Usposobljenost 
2. stopnje
	Izobrazba 

	Korekcijski faktor
	1,0
	1,5
	2,0



Pred besedilom prvega odstavka se doda naslednje besedilo:
»Usposobljenost 1. in 2. stopnje se ugotavlja na podlagi odločbe o vpisu v razvid strokovno usposobljenih in strokovno izobraženih delavcev pri ministrstvu pristojnemu za šport.« 
V točki 5. »Kakovostni šport« se v šestem odstavku za besedo »objektov« doda naslednje besedilo

»in sofinanciranje strokovnega kadra«.

Preglednica 5.3 in besedilo pod preglednico se spremenijo, tako da se glasijo:

»Preglednica 5.3
	Naziv programa
	Velikost skupine
	Objekt
	    Strokovni kader

	
	
	št. ur
	      VT
	št. ur
	      VK

	Individualne športne panoge
	Preglednica 5.1
	300-800
	Preglednica 10
	300-800
	Preglednica 0.1

	Kolektivne športne panoge
	Preglednica 5.2
	200-800
	Preglednica 10
	200-800
	Preglednica 0.1


VT = vmesno število ur se izračuna tako, da se število ur pomnoži z ustreznim faktorjem iz preglednice št. 10.

VK = vmesno število ur se izračuna tako, da se število ur pomnoži z ustreznim faktorjem iz preglednice št. 0.1.

V primeru manjšega števila sodelujočih ali v primeru manjšega obsega števila ur v posameznem programu, se delež sofinanciranja ustrezno sorazmerno zniža. 

Športniki v kakovostnem športu lahko s kvalitetnim delom in rezultati dosežejo status športnika perspektivnega, mladinskega in državnega razreda, ki pa se vrednotijo le pod pogojem, da je kategorizacija člana športnega društva s sedežem v mestni občini navedena v zadnjih Obvestilih OKS-ZŠZ pred zaključkom razpisnega roka za sofinanciranje športa.« 

KONČNA DOLOČBA
4. člen

Ta odlok začne veljati petnajsti dan po objavi v Uradnem listu Republike Slovenije.


Številka: 007-5/2017
Nova Gorica, dne
 							
	
            
	Samo Turel

	Župan













Oddelek za družbene dejavnosti
Trg Edvarda Kardelja 1, 5000 Nova Gorica
Obrazložitev:
1. Razlogi, ki utemeljujejo potrebo po sprejetju Odloka o spremembah Odloka o sofinanciranju programov in področij letnega programa športa v Mestni občini Nova Gorica (v nadaljevanju Odlok):

Osnovno vodilo pri spremembi odloka so manjši popravki odloka, ki so se s prakso izvajanja javnih razpisov pokazali kot potrebni. S spremembo se natančneje določa trenutek, do katerega morajo imeti prijavitelji na javni razpis poravnane vse obveznosti za izpolnjevanje osnovnih pogojev za sofinanciranje. Sprememba odpravlja morebitne nejasnosti ter jasno določa, da morajo biti vse obveznosti poravnane na dan objave javnega razpisa.

Zaradi uvedbe novega sistema obračunavanja uporabnin in najemov športnih objektov v letu 2024 je postal 2. odstavek 22. člena odloka brezpredmeten, saj cesijskih pogodb ne sklepamo več. To določilo je bilo smiselno v obdobju, ko so račune izstavljali javni zavodi in so se cesijske pogodbe sklepale med mestno občino, upravljavcem športnega objekta ter društvom, da so se sredstva pridobljena na javnem razpisu za sofinanciranje uporabe športnih površin iz proračuna nakazala direktno upravljavcem. Na ta način smo preprečili možnost, da društva ne bi plačevala obveznosti do upravljavcev.
Od septembra 2024 izstavlja račune vsem športnim društvom in drugim uporabnikom mestna občina.

V poglavju Merila za vrednotenje in izbor programov športa se spreminja preglednica 0.1, ki se nanaša na vrednotenje strokovnega kadra, in sicer tako, da se dviguje količnik v primeru 2. stopnje usposobljenosti trenerjev ter še dodatno zvišuje količnik za tiste trenerje, ki imajo doseženo izobrazbo, določeno v 48. členu Zakona o športu. 

Področje Kakovostni šport spreminjamo tako, da dodajamo možnost sofinanciranja strokovnega kadra. Do sedaj je bilo v odloku določeno, da je predmet sofinanciranja izključno uporaba športnih površin. Strokovni kader je ključni element v izvajanju športnega programa, zato je smiselno in utemeljeno, da se omogoči sofinanciranje strokovnega kadra tudi na tem področju.
S spremembo se ukinja način vrednotenja društev, ki imajo kategorizirane športnike mladinskega, državnega in perspektivnega razreda, po katerem se jim dodeli dodatno število ur uporabe športnih površin. Namesto tega se bodo v javnem razpisu določila namenska sredstva za kategorizirane športnike, ki se bodo razdelila med upravičence v skladu z merili, določenimi v razpisu.

2. Cilji, ki se želijo doseči s sprejemom odloka:
S spremembo se natančneje določa trenutek, do katerega morajo imeti prijavitelji na javni razpis poravnane vse obveznosti za izpolnjevanje osnovnih pogojev za sofinanciranje, spreminja se vrednotenje strokovnega kadra v primeru 2. stopnje strokovne usposobljenosti in v primeru ustrezne izobrazbe, na področju kakovostnega športa pa se dodaja možnost sofinanciranja strokovnega kadra ter drugačno vrednotenje kategoriziranih športnikov mladinskega, državnega in perspektivnega razreda.

3. Pravne podlage in načela, po katerih naj se uredijo razmerja na tem področju:
Zakon o športu (Uradni list RS, št. 29/17, 21/18 – ZNOrg, 82/20, 3/22 – ZDeb, 37/24 – ZMat – B in 10/26) ureja področje športa. V letu 2025 je bila sprejeta tudi Resolucija o Nacionalnem programu športa v RS za obdobje 2026-2035 (Uradni list RS, št. 55/25). Trenutno pa še vedno velja Nacionalni program športa v RS iz leta 2000 (Uradni list RS, št. 24/00). 

4. Rešitve in posledice, ki bodo nastale s sprejemom predlaganega odloka:   
S sprejetjem predlaganega odloka bo natančneje opredeljen trenutek, do katerega morajo imeti prijavitelji na javni razpis poravnane vse obveznosti za izpolnjevanje osnovnih pogojev za sofinanciranje. Poleg tega se bodo povečali količniki za sofinanciranje strokovnega kadra, uvedlo pa se bo tudi sofinanciranje strokovnega kadra na področju kakovostnega športa ter spremenil način sofinanciranja kategoriziranih športnikov kakovostnega razreda.

5. Materialne obveznosti, ki bodo nastale s sprejemom predlaganega odloka:
S sprejetjem predlaganega odloka za Mestno občino Nova Gorica ne bodo nastale dodatne materialne obveznosti.

6. Druge pomembne okoliščine glede vprašanj, ki jih ureja predlagani odlok: 
Ker gre za manj zahtevne spremembe in dopolnitve predlagamo, da se skladno s 70.a členom Poslovnika Mestnega sveta Mestnega Mestne občine Nova Gorica (Uradni list RS, št. 108/12, 77/16, 80/17 in 16/21) predlog odloka sprejme po skrajšanem postopku.

Mestnemu svetu Mestne občine Nova Gorica predlagamo, da predlog odloka obravnava in sprejme.               
                                                                                           
  Pripravil
	
	

	mag. Robert Cencič
	mag. Marinka Saksida

	višji svetovalec za družbene dejavnosti
	vodja Oddelka za družbene dejavnosti





Priloga: Neuradno prečiščeno besedilo Odloka o sofinanciranju programov in področij letnega programa športa v Mestni občini Nova Gorica

